હળવદ : હળવદ તાલુકાના રણમલપુર પ્રાથમિક આરોગ્ય કેન્દ્રના વેગડવાવ ગામનો પેટા કેન્દ્ર છેલ્લા કેટલાય સમયથી બંધ હાલતમાં હોવાથી આજુબાજુના વિસ્તારના દર્દીઓને પારાવાર મુશ્કેલીનો સામનો કરવો પડે છે એટલું જ નહીં વેગડવાવ ગામમાં આવેલ સબ કેન્દ્રનું બે વર્ષ પહેલા લોકાર્પણ થયું હતું અને છેલ્લા એક વર્ષથી બંધ હોવાથી સબ સ્ટેશન ખુદ બિમાર અવસ્થામાં પડયું છે ત્યારે વેગડવાવ ગામે બંધ પડેલ દવાખાનું દર્દીઓના સારવાર માટે વહેલી તકે શરૂ થાય તેવી માંગ કરાઈ છે.